**VYHODNOTENIE PRIPOMIENKOVÉHO KONANIA
Návrh nariadenia vlády Slovenskej republiky, ktorým sa ustanovuje výška finančného príspevku na poskytovanie sociálnej služby v niektorých druhoch zariadení sociálnych služieb na rok 2026**LP/2025/150

**Spôsob pripomienkového konania**
Počet vznesených pripomienok, z toho zásadných: 11/3
Počet vyhodnotených pripomienok: 11

Počet akceptovaných pripomienok, z toho zásadných: 5/0
Počet čiastočne akceptovaných pripomienok, z toho zásadných: 0/0
Počet neakceptovaných pripomienok, z toho zásadných: 6/3

Počet vznesených hromadných pripomienok: 0
Počet vyhodnotených hromadných pripomienok: 0

Počet akceptovaných hromadných pripomienok: 0
Počet čiastočne akceptovaných hromadných pripomienok: 0
Počet neakceptovaných hromadných pripomienok: 0

Vysvetlivky k použitým skratkám v tabuľkách:

O – obyčajná A – akceptovaná
Z – zásadná N – neakceptovaná
 ČA – čiastočne akceptovaná
 NEP – neprihliada sa

Vyhodnotenie vecných pripomienok

Vznesené pripomienky

|  |  |  |  |  |
| --- | --- | --- | --- | --- |
| **Subjekt** | **Typ** | **Pripomienka** | **Vyh.** | **Spôsob vyhodnotenia** |
| **KBS**Konferencia biskupov Slovenska | **Z** | **§ 1**Žiadame, aby výška valorizácie finančného príspevku na poskytovanie sociálnej služby v zariadeniach sociálnych služieb na rok 2026 (§ 1) zohľadňovala skokový nárast minimálnej mzdy v roku 2026.Odôvodnenie: Návrh nariadenia vlády Slovenskej republiky z ...... 2025, ktorým sa ustanovuje výška finančného príspevku na poskytovanie sociálnej služby v niektorých druhoch zariadení sociálnych služieb na rok 2025 stanovuje na kalendárny rok 2026 výšku finančného príspevku na poskytovanie sociálnej služby v niektorých druhoch zariadení sociálnych služieb (ďalej len „príspevok“). Príspevok sa určuje jednak pre pobytové a ambulantné služby podmienené odkázanosťou a jednak pre služby krízovej intervencie. Podľa predkladacej správy má valorizácia príspevku vytvoriť podmienky na zabezpečenie udržateľnosti poskytovania sociálnych služieb a ich dostupnosti pre fyzické osoby, a to posilnením spolufinancovania v týchto zariadeniach sociálnych služieb zo štátneho rozpočtu na rok 2026. Účelom príspevku je podľa dôvodovej správy spolufinancovanie ekonomicky oprávnených nákladov na mzdy a odvody zamestnancov v zariadeniach sociálnych služieb na obdobie od 1. januára 2026 do 31. decembra 2026. V situácii chronického podfinancovania sociálnych služieb skutočne dochádza k situáciám, keď prevádzkovatelia zariadení sociálnych služieb nemajú z príspevkov pokryté výdavky na mzdy a odvody zamestnancov. To je problémom najmä pre poskytovateľov sociálnych služieb ako sú Charity či iné cirkevné organizácie, ktoré sa starajú o prijímateľov, ktorí si nedokážu zo svojich príjmov za službu doplatiť do takej miery, aby boli pokryté náklady na službu. To priamo ohrozuje udržateľnosť týchto služieb a ich dostupnosť pre tých najzraniteľnejších. Pri absencii udržateľného dostatočného financovania totiž hrozí buď zánik služieb alebo výrazné zvýšenie ceny služby pre prijímateľov a teda ich nedostupnosť pre ľudí s nízkymi príjmami.Poskytovatelia sociálnych služieb ako sú Charity a iné cirkevné organizácie už teraz kvôli nedostatočnému financovaniu služieb nie sú schopní svojim zamestnancom za ich prácu dávať väčšie ako minimálne možné ohodnotenie, častokrát na úrovni minimálnej mzdy. Nízke príjmy v sektore spôsobujú odliv pracovnej sily a nedostatok pracovníkov na vykonávanie náročnej a dôležitej práce so zraniteľnými ľuďmi. Stabilizácia personálu a ich adekvátne odmeňovanie je preto podmienkou udržateľnosti služieb. V tejto súvislosti vítame nedávne zvýšenie minimálnej mzdy vládou SR a zavedenie nového automatického mechanizmu na výpočet minimálnej mzdy zvýšeného z 57% na 60% priemernej mzdy v hospodárstve z predchádzajúcich dvoch rokov. Kým minimálna mzda v roku 2024 bola 750 eur, v roku 2025 predstavuje 816 eur (nárast o 66 eur), pričom v roku 2026 sa podľa nového automatu skokovo zvýši na 915 eur (nárast o 99 eur oproti 2025), pokiaľ sa sociálni partneri nedohodnú inak (teoreticky sa môžu dohodnúť na vyššej sume, no dohoda na nižšej sume ako je automat je extrémne nepravdepodobná a bude blokovaná zástupcami zamestnancov). Nová výška minimálnej mzdy bude znamenať výrazné zvýšenie výdavkov na mzdy a odvody u poskytovateľov sociálnych služieb.V návrhu nariadenia je výška príspevku na kalendárny rok 2026 naviazaná na výšku minimálnej mzdy, avšak nie z roku 2026, ale z roku 2025 (816 eur). Takáto valorizácia príspevku nereflektuje výšku minimálnej mzdy v roku 2026 a ignoruje skokové zvýšenie minimálnej mzdy na rok 2026, ktoré budú musieť poskytovatelia znášať. Kým minimálna mzda vypočítaná podľa automatu sa zvyšuje medzi rokmi 2025 a 2026 o 12,1% (o 99 eur z 816 eur na 915 eur), výška príspevku sa valorizuje oproti roku 2025 iba o cca. 8,8% (v IV. stupni odkázanosti o 59 eur z 675 eur na 734 eur a v V. stupni odkázanosti o 73 eur z 825 eur na 898 eur). Dôjde tak k ešte väčším výpadkom vo financovaní miezd a odvodov pracovníkov v zariadeniach sociálnych služieb. V aktuálnej kritickej situácii financovania sociálnych služieb to znamená zhoršenie oproti súčasnému stavu, majúce za následok zvýšenie tlakov na udržateľnosť služieb a ich dostupnosť pre ľudí odkázaných na pomoc. Ide teda presne o opačný efekt, ako je deklarovaný v dôvodovej správe. Na ilustráciu negatívnych finančných dôsledkov nedostatočnej valorizácie príspevku na poskytovateľov uvádzame nasledovný zjednodušený príklad. Ak sa navýši v roku 2026 minimálna mesačná mzda o 99 eur na jedného zamestnanca, pričom príspevky sa zvýšia pre prijímateľov v IV. a V. stupni odkázanosti v priemere o 66 eur (59 eur v IV. stupni a 73 eur v V. stupni), výpadok bude činiť 33 eur na jedného zamestnanca mesačne. Priemer IV. a V. stupňa je zvolený preto, lebo v mechanizme valorizácie sa počíta v IV. stupni s 0,9 násobkom minimálnej mzdy a v V. stupni 1,1 násobkom minimálnej mzdy. Priemer medzi týmito stupňami teda korešponduje s 1,0 násobkom výšky minimálnej mzdy (čo indikuje približný pomer 1 zamestnanec na jedného prijímateľa služby). Pri ilustračnom počte 1000 zamestnancov pracujúcich vo vybraných zariadeniach sociálnych služieb organizácií združených v sieti Slovenskej katolíckej charity a v rámci Katolíckej cirkvi, mesačný výpadok 33 eur na jedného zamestnanca bude predstavovať celkovú sumu 396 000 eur ročne, o ktorých sa zväčší výpadok financovania v roku 2026 oproti súčasnému stavu. Dodatočná finančná záťaž spôsobená nedostatočnou valorizáciou nekopírujúcou vývoj minimálnej mzdy na rok 2026 môže byť pre niektoré zariadenia dokonca likvidačná a môže mať negatívny dopad na dostupnosť služieb pre občanov či ich kvalitu. Takéto zhoršovanie podmienok na udržateľnosť a dostupnosť sociálnych služieb nekorešponduje s programovým vyhlásením vlády, ktoré si dalo za cieľ kvalitné sociálne služby, ktoré musia byť dostupné všetkým odkázaným. Je preto kľúčové zabezpečiť dostatočné financovanie sociálnych služieb aj cez zmysluplnú valorizáciu príspevku, a to aj v období do skutočného termínu spustenia reformy financovania sociálnych služieb. | N | Rozpor neodstránený. Spôsob určenia výšky finančného príspevku vychádza z ustálenej praxe doposiaľ uplatňovaného valorizačného mechanizmu a plne korešponduje so spôsobom, akým boli výšky finančných príspevkov určené aj v samotnom zákone, pričom tento spôsob je podrobne popísaný v sprievodnej dokumentácii predkladaného návrhu nariadenia. Valorizačný mechanizmus vychádza z účelu tohto finančného príspevku s prihliadnutím na vývoj minimálnej mzdy a jej výšku na rok 2025 a s prihliadnutím na vyváženú úroveň spolufinancovania jednotlivých foriem sociálnej služby (pobytovej formy sociálnej služby a ambulantnej formy sociálnej služby). Navrhuje sa výška finančného príspevku na mesiac na miesto v zariadení podľa navrhnutého valorizačného mechanizmu pri pobytových službách v zariadeniach podmienených odkázanosťou ako určeného násobku mesačnej minimálnej mzdy (816 eur v roku 2025) pri jednotlivých stupňoch odkázanosti, a to konkrétne 0,25 násobku minimálnej mzdy pri I. stupni odkázanosti, 0,5 násobku minimálnej mzdy pri II. stupni odkázanosti, 0,65 násobku minimálnej mzdy pri III. stupni odkázanosti, 0,9 násobku minimálnej mzdy pri IV. stupni odkázanosti a 1,1 násobku minimálnej mzdy pri V. stupni odkázanosti. Výška finančného príspevku pri poskytovaní ambulantnej sociálnej služby v zariadení podmienenom odkázanosťou/mesiac/miesto tvorí 66,67% (2/3) z výšky finančného príspevku pri poskytovaní pobytovej služby v tomto zariadení/mesiac/miesto. Takto diferencovane určené násobky zo sumy minimálnej mzdy pre jednotlivé stupne odkázanosti fyzickej osoby na pomoc inej fyzickej osoby vychádzajú z diferencovaného priemerného časového rozsahu odkázanosti pri sebaobslužných úkonoch, resp. potreby dohľadu pri týchto sebaobslužných úkonoch pri jednotlivých stupňoch odkázanosti fyzickej osoby na pomoc inej fyzickej osoby.Navrhuje sa aj valorizácia výšky finančného príspevku na poskytovanie sociálnej služby v zariadeniach krízovej intervencie a výška finančného príspevku na poskytovanie sociálnej služby v nocľahárni na mesiac a na miesto na rozpočtový rok a to konkrétne 0,5 násobku minimálnej mzdy v roku 2025. K spôsobu určenia finančného príspevku na poskytovanie sociálnej služby v zariadeniach podmienených odkázanosťou bola na MPSVR SR vytvorená pracovná skupina v rokoch 2016-17, ktorá vyjadrila súhlas so spôsobom každoročnej valorizácie finančného príspevku.  |
| **KOZP**Komisárka pre osoby so zdravotným postihnutím | O | **Predkladacia správa**Typ pripomienky: obyčajnáText pripomienky: Úrad komisára pre osoby so zdravotným postihnutím navrhuje doplniť predkladaciu správu (napr. za odsek 7) o informáciu o pripravovanej reforme financovania sociálnych služieb, ktorá nanovo upraví spôsob financovania sociálnych služieb. Takúto informáciu považuje úrad komisára za dôležitú z dôvodu úplnosti informácie o prebiehajúcom procese zmien v systéme sociálnych služieb. | N | V súčasnosti prebieha príprava na legislatívny proces týkajúci sa novej právnej úpravy financovania sociálnych služieb s predpokladom začatia medzirezortného pripomienkového konania v júli 2025. O nadobudnutí účinnosti tejto novej právnej úpravy v oblasti financovania sociálnych služieb nebolo zatiaľ rozhodnuté a teda až účinnosťou novej právnej úpravy skončí financovanie sociálnych služieb finančným príspevkom z rozpočtovej kapitoly MPSVR SR. V záujme udržateľnosti a dostupnosti sociálnych služieb (možno aj pre prípad posunu účinnosti novej právnej úpravy v oblasti financovania sociálnych služieb) je nevyhnutné zvýšiť rozpočtové prostriedky v rozpočtovej kapitole MPSVR SR o 36 626 688 eur.  |
| **MDSR**Ministerstvo dopravy Slovenskej republiky | O | **predkladacej správe**1. Obsah predkladacej správy odporúčame zosúladiť s čl. 19 Legislatívnych pravidiel vlády SR (zhrnutie vybraných vplyvov sa uvádza vo všeobecnej časti dôvodovej správy a predkladacia správa má, naopak, obsahovať vyjadrenie súladu návrhu s Európskou chartou miestnej samosprávy). | A | Zapracované v texte. |
| **MDSR**Ministerstvo dopravy Slovenskej republiky | O | **§ 1**2. V § 1 navrhujeme slová „fyzické osoby, ktoré sú odkázané“ nahradiť slovami „fyzickú osobu, ktorá je odkázaná“ a slová „fyzické osoby, ktoré dovŕšili“ nahradiť slovami „fyzickú osobu, ktorá dovŕšila“, pripomienka platí primerane aj pre nadpis prílohy č. 1. | N | Ide o slovné spojenie, zavedené v príslušnej legislatíve. |
| **MFSR**Ministerstvo financií Slovenskej republiky | **Z** | **Celému materiálu**Z materiálu vyplýva negatívny, rozpočtovo nekrytý vplyv na rozpočet verejnej správy v sume 36 626 688 eur ročne od roku 2026 ako aj negatívny vplyv na limit verejných výdavkov z titulu vyššieho finančného príspevku na poskytovanie sociálnej služby v zariadeniach sociálnych služieb, zariadeniach krízovej intervencie a nocľahárňach. Upozorňujeme, že v aktuálnej etape tvorby návrhu rozpočtu verejnej správy na roky 2026 až 2028 v limitoch výdavkov pre kapitolu Ministerstva práce, sociálnych vecí a rodiny SR na jednotlivé rozpočtové roky sa neuvažuje s predmetným zvýšením finančného príspevku. Všetky negatívne vplyvy vyplývajúce z predloženého materiálu preto žiadame zabezpečiť v rámci schváleného limitu výdavkov ako aj limitu verejných výdavkov kapitoly Ministerstva práce, sociálnych vecí a rodiny SR na príslušný rozpočtový rok, bez dodatočných požiadaviek na štátny rozpočet a bez vplyvu na limit verejných výdavkov. S predloženým materiálom bude možné súhlasiť len za podmienky, že z neho nebude vyplývať rozpočtovo nekrytý vplyv s negatívnym vplyvom na rozpočet verejnej správy. | N | Rozpor odstránený úpravou Analýzy vplyvov na rozpočet verejnej správy, na zamestnanosť vo verejnej správe a financovanie návrhu. MPSVR SR nedisponuje vo svojej rozpočtovej kapitole finančnými prostriedkami na vykrytie dopadov vyplývajúcich z návrhu NV SR. Ustanovenie § 78b ods. 5 zákona o sociálnych službách explicitne ustanovuje najneskorší termín zverejnenia nariadenia vlády SR v Zbierke zákonov SR (do 30. júna 2025 pre ustanovenie výšky finančného príspevku na rok 2026). Na tento termín je naviazaná aj zákonom o sociálnych službách ustanovená lehota na podávanie žiadostí o poskytnutie finančného príspevku zo strany oprávnených neverejných poskytovateľov týchto sociálnych služieb, resp. obcí na ďalší rok (podľa § 78b ods. 2 zákona o sociálnych službách termín podávania žiadosti o poskytnutie finančného príspevku na rok 2026 - od 1. júla do 31. augusta 2025). Spôsob medziročnej úpravy výšky finančného príspevku (valorizačný mechanizmus) je realizovaný vo väzbe na medziročný nárast minimálnej mzdy, a to vzhľadom na účelové určenie tohto finančného príspevku na mzdy a súvisiace odvody zamestnancov v týchto zariadeniach. Vychádza z ustálenej praxe doposiaľ uplatňovaného valorizačného mechanizmu a plne korešponduje so spôsobom, akým boli výšky finančných príspevkov určené aj v samotnom zákone, pričom tento spôsob valorizácie je podrobne popísaný v sprievodnej dokumentácii predkladaného návrhu nariadenia. Samotná výška finančného príspevku určená pre konkrétne zariadenie podľa formy poskytovanej sociálnej služby, počtu miest v tomto zariadení a štruktúry prijímateľov sociálnej služby podľa stupňa ich odkázanosti na týchto miestach vo svojom sumáre nepokrýva celkové náklady na cenu práce v zariadeniach, tieto musia byť dopĺňané aj z iných zdrojov spolufinancovania sociálnej služby, napríklad z úhrad od prijímateľov sociálnej služby, resp. u neverejných poskytovateľov sociálnej služby aj z finančného príspevku na prevádzku poskytovanej sociálnej služby od obcí a VÚC, v rozsahu ich pôsobnosti, a u verejných poskytovateľov sociálnej služby na miestnej úrovni aj z rozpočtu obce. Navrhovaná výška finančného príspevku na poskytovanie sociálnej služby v zariadeniach podmienených odkázanosťou na rok 2026 je priamo naviazaná na vývoj minimálnej mzdy a jej výšku na rok 2025 (816 eur/mesiac). Medziročné zvýšenie sumy finančného príspevku na poskytovanie sociálnych služieb v zariadeniach podmienených odkázanosťou je zásadnou požiadavkou v záujme zabránenia kolapsu v sociálnych službách, a je legitímnym verejným záujmom. Predkladaný návrh nariadenia vlády Slovenskej republiky vytvára právne podmienky na zabezpečenie udržateľnosti poskytovania sociálnych služieb v zariadeniach podmienených odkázanosťou a ich dostupnosti pre fyzické osoby, odkázané na pomoc inej fyzickej osoby pri sebaobsluhe, a to posilnením ich spolufinancovania zo štátneho rozpočtu na rok 2026. Účelom tohto finančného príspevku je spolufinancovanie ekonomicky oprávnených nákladov poskytovateľa sociálnej služby v zariadeniach podmienených odkázanosťou na mzdy a platy zamestnancov a súvisiace odvody z tohto príjmu platené zamestnávateľom. Ide teda o posilnenie pokrytia najnákladovejšej zložky prevádzkových nákladov poskytovanej sociálnej služby, ktorou je osobná starostlivosť. Poskytovaním finančného príspevku na mzdy a odvody sa podarilo stabilizovať zamestnancov v sociálnych službách a znížiť ich fluktuáciu. Návrh nariadenia vlády SR ustanovuje aj valorizáciu výšky finančného príspevku na poskytovanie sociálnej služby vo vybraných zariadeniach krízovej intervencie. Dôvodom je najmä skutočnosť, že aj pri výške finančného príspevku poskytovaného vybraným zariadeniam krízovej intervencie zriadeným alebo založeným obcou a nocľahárňam neverejných poskytovateľov sociálnych služieb je potrebné zohľadniť medziročný vývoj prevádzkových nákladov na poskytovanú sociálnu službu. Vzhľadom na skutočnosť, že aj pri týchto druhoch zariadení sociálnych služieb najmä náklady na mzdy a ostatné osobné náklady tvoria najvyšší podiel nákladov, medziročná valorizácia výšky finančného príspevku sa odvíja od medziročného vývoja minimálnej mzdy, konkrétne ide o 0,5 násobok sumy minimálnej mzdy na rok 2025.  |
| **MFSR**Ministerstvo financií Slovenskej republiky | **Z** | **Celému materiálu**Podľa § 78b ods. 4 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vláda SR ustanoví na príslušný kalendárny rok nariadením vlády Slovenskej republiky výšku finančného príspevku na poskytovanie sociálnej služby v niektorých druhoch zariadení sociálnych služieb. Ministerstvo financií SR eviduje, že vláda SR uznesením č. 4 z 15. januára 2025 schválila Koncepciu reformy financovania sociálnych služieb, kde v doložke vybraných vplyvov časti 10. Poznámky sa uvádza, že na túto koncepciu bude nadväzovať príprava novej legislatívy – nového systému financovania sociálnych služieb. V nadväznosti na túto skutočnosť žiadame pozastaviť legislatívny proces k návrhu nariadenia vlády SR, ktorým sa ustanovuje výška finančného príspevku na poskytovanie sociálnej služby v niektorých druhoch zariadení sociálnych služieb na rok 2026, kým nebude predložená nová legislatíva upravujúca nový systém financovania sociálnych služieb, z ktorej bude zrejmé, akým spôsobom bude nastavený nový systém poskytovania sociálnych služieb, aký vplyv budú mať predmetné zmeny na rozpočet verejnej správy od roku 2026 a či nová legislatíva nebude pokrývať aj financovanie finančného príspevku na poskytovanie sociálnej služby na rok 2026. | N | Rozpor odstránený vysvetlením. V súčasnosti prebieha príprava na legislatívny proces týkajúci sa novej právnej úpravy financovania sociálnych služieb s predpokladom začatia medzirezortného pripomienkového konania v júli 2025. O nadobudnutí účinnosti tejto novej právnej úpravy v oblasti financovania sociálnych služieb nebolo zatiaľ rozhodnuté a teda až účinnosťou novej právnej úpravy skončí financovanie sociálnych služieb finančným príspevkom z rozpočtovej kapitoly MPSVR SR. V záujme udržateľnosti a dostupnosti sociálnych služieb, je nevyhnutné pokračovať v legislatívnom procese a zvýšiť rozpočtové prostriedky v rozpočtovej kapitole MPSVR SR o 36 626 688 eur. Ustanovenie § 78b ods. 5 zákona o sociálnych službách explicitne ustanovuje najneskorší termín zverejnenia nariadenia vlády SR v Zbierke zákonov SR (do 30. júna 2025 pre ustanovenie výšky finančného príspevku na rok 2026). Na tento termín je naviazaná aj zákonom o sociálnych službách ustanovená lehota na podávanie žiadostí o poskytnutie finančného príspevku zo strany oprávnených neverejných poskytovateľov týchto sociálnych služieb, resp. obcí na ďalší rok (podľa § 78b ods. 2 zákona o sociálnych službách termín podávania žiadosti o poskytnutie finančného príspevku na rok 2026 - od 1. júla do 31. augusta 2025). Bez poskytnutia tohto finančného príspevku súvisiaceho aj so stabilizáciou zamestnancov v sociálnych službách, spojenou so zvýšením úrovne ich odmeňovania, môže dôjsť k ohrozeniu základných ľudských práv a slobôd prijímateľov sociálnych služieb v zariadeniach podmienených odkázanosťou, spojenému s ohrozenou bezpečnosťou poskytovanej sociálnej služby, a to nezabezpečením osobnej starostlivosti o prijímateľov v zariadeniach podmienených odkázanosťou. Je vážna obava, že pracovné pozície ako sestra, opatrovateľka ale i iný personál opustia prácu v zariadení sociálnych služieb, čo bude mať za následok výpadok odbornej pracovnej sily a fluktuáciu zamestnancov v sociálnych službách, na čo doplatia najmä prijímatelia sociálnych služieb – prevažne seniori a občania s ťažkým zdravotným postihnutím. Toto ohrozenie je významnejšie aj vďaka tomu, že začiatkom roka 2026 uplynie trojročné obdobie, na ktoré bol zamestnancom v sociálnych službách vyplatený stabilizačný príspevok. Mnohí poskytovatelia sociálnych služieb avizujú, že po uplynutí tohto obdobia očakávajú početnejší odchod svojich zamestnancov a to či už do zdravotníckeho sektora alebo do dôchodku. Predpokladá sa, že zamestnanci (cca 24 000) budú v roku 2026 poskytovať sociálne služby aj prostredníctvom finančného príspevku pre 32 969 osôb v zariadeniach podmienených odkázanosťou, z toho je 27 711 pobytových miest, 5 258 ambulantných miest. Ide tiež o 2 164 miest v zariadeniach krízovej intervencie.  |
| **MFSR**Ministerstvo financií Slovenskej republiky | O | **Doložke vybraných vplyvov**Predkladateľ v doložke vybraných vplyvov časti 9. Vybrané vplyvy materiálu označil žiadne vplyvy na rozpočty obcí a vyšších územných celkov. Upozorňujeme, že v takom prípade sa v riadku „z toho rozpočtovo zabezpečené vplyvy“ neoznačuje žiadna z možností. | A | Zapracované v texte. |
| **MHSR**Ministerstvo hospodárstva Slovenskej republiky | O | **k Doložke vybraných vplyvov**Odporúčame predkladateľovi odznačiť x v časti 9. Vybrané vplyvy materiálu na podnikateľské prostredie, a to vplyvy na MSP „žiadne“. (Stačí vyznačiť x „žiadne“ len v prvom riadku „vplyvy na podnikateľské prostredie“.) | A | Zapracované v texte. |
| **MSSR - Sekcia legislatívy**Ministerstvo spravodlivosti Slovenskej republiky - Sekcia legislatívy | O | **K § 1 návrhu nariadenia**V § 1 písmene a) je potrebné za slovami „na rok 2026“ vložiť čiarku. | A | Zapracované v texte. |
| **OAPSVLÚVSR**Odbor aproximácie práva sekcie vládnej legislatívy Úradu vlády SR | O | **K dôvodovej správe**V zmysle čl. 20 ods. 2 Legislatívnych pravidiel vlády Slovenskej republiky žiadame do dôvodovej správy doplniť informáciu, či návrh zákona má byť predmetom vnútrokomunitárneho pripomienkového konania | A | Zapracované v texte. |
| **SKCH**Slovenská katolícka charita | O | **§ 1**Zásadná pripomienka: Žiadame, aby výška valorizácie finančného príspevku na poskytovanie sociálnej služby v zariadeniach sociálnych služieb na rok 2026 zohľadňovala skokový nárast minimálnej mzdy v roku 2026.Odôvodnenie: Návrh nariadenia vlády stanovuje na kalendárny rok 2026 výšku finančného príspevku za poskytovanie sociálnej služby v niektorých druhoch zariadení sociálnych služieb (ďalej len „príspevok“). Príspevok sa určuje jednak pre pobytové a ambulantné služby podmienené odkázanosťou aj jednak pre služby krízovej intervencie. Podľa predkladacej správy má valorizácia príspevku vytvoriť podmienky na zabezpečenie udržateľnosti poskytovania sociálnych služieb a ich dostupnosti pre fyzické osoby, a to posilnením spolufinancovania v týchto zariadeniach sociálnych služieb zo štátneho rozpočtu na rok 2026. Účelom príspevku je podľa dôvodovej správy spolufinancovanie ekonomicky oprávnených nákladov na mzdy a odvody zamestnancov v zariadeniach sociálnych služieb na obdobie od 1. januára 2026 do 31. decembra 2026. V situácii chronického podfinancovania sociálnych služieb skutočne dochádza k situáciám, keď prevádzkovatelia zariadení sociálnych služieb nemajú z príspevkov pokryté výdavky na mzdy a odvody zamestnancov. To je problémom najmä pre poskytovateľov sociálnych služieb ako sú Charity či iné cirkevné organizácie, ktoré sa starajú o prijímateľov, ktorí si nedokážu zo svojich príjmov za službu doplatiť do takej miery, aby boli pokryté náklady na službu. To priamo ohrozuje udržateľnosť týchto služieb a ich dostupnosť pre tých najzraniteľnejších. Pri absencii udržateľného dostatočného financovania totiž hrozí buď zánik služieb alebo výrazné zvýšenie ceny služby pre prijímateľov a teda ich nedostupnosť pre ľudí s nízkymi príjmami.Poskytovatelia sociálnych služieb ako sú Charity a iné cirkevné organizácie už teraz kvôli nedostatočnému financovaniu služieb nie sú schopní svojim zamestnancom za ich prácu dávať väčšie ako minimálne možné ohodnotenie, častokrát na úrovni minimálnej mzdy. Nízke príjmy v sektore spôsobujú odliv pracovnej sily a nedostatok pracovníkov na vykonávanie náročnej a dôležitej práce so zraniteľnými ľuďmi. Stabilizácia personálu a ich adekvátne odmeňovanie je preto podmienkou udržateľnosti služieb. V tejto súvislosti vítame nedávne zvýšenie minimálnej mzdy vládou SR a zavedenie nového automatického mechanizmu na výpočet minimálnej mzdy zvýšeného z 57% na 60% priemernej mzdy v hospodárstve z predchádzajúcich dvoch rokov. Kým minimálna mzda v roku 2024 bola 750 eur, v roku 2025 predstavuje 816 eur (nárast o 66 eur), pričom v roku 2026 sa podľa nového automatu skokovo zvýši na 915 eur (nárast o 99 eur oproti 2025), pokiaľ sa sociálni partneri nedohodnú inak (teoreticky sa môžu dohodnúť na vyššej sume, no dohoda na nižšej sume ako je automat je extrémne nepravdepodobná a bude blokovaná zástupcami zamestnancov). Nová výška minimálnej mzdy bude znamenať výrazné zvýšenie výdavkov na mzdy a odvody u poskytovateľov sociálnych služieb.V návrhu nariadenia je výška príspevku na kalendárny rok 2026 naviazaná na výšku minimálnej mzdy, avšak nie z roku 2026, ale z roku 2025 (816 eur). Takáto valorizácia príspevku nereflektuje výšku minimálnej mzdy v roku 2026 a ignoruje skokové zvýšenie minimálnej mzdy na rok 2026, ktoré budú musieť poskytovatelia znášať. Kým minimálna mzda vypočítaná podľa automatu sa zvyšuje medzi rokmi 2025 a 2026 o 12,1% (o 99 eur z 816 eur na 915 eur), výška príspevku sa valorizuje oproti roku 2025 iba o cca. 8,8% (v IV. stupni odkázanosti o 59 eur z 675 eur na 734 eur a v V. stupni odkázanosti o 73 eur z 825 eur na 898 eur). Dôjde tak k ešte väčším výpadkom vo financovaní miezd a odvodov pracovníkov v zariadeniach sociálnych služieb. V aktuálnej kritickej situácii financovania sociálnych služieb to znamená zhoršenie oproti súčasnému stavu, majúce za následok zvýšenie tlakov na udržateľnosť služieb a ich dostupnosť pre ľudí odkázaných na pomoc. Ide teda presne o opačný efekt, ako je deklarovaný v dôvodovej správe. Na ilustráciu negatívnych finančných dôsledkov nedostatočnej valorizácie príspevku na poskytovateľov uvádzame nasledovný zjednodušený príklad. Ak sa navýši v roku 2026 minimálna mesačná mzda o 99 eur na jedného zamestnanca, pričom príspevky sa zvýšia pre prijímateľov v IV. a V. stupni odkázanosti v priemere o 66 eur (59 eur v IV. stupni a 73 eur v V. stupni), výpadok bude činiť 33 eur na jedného zamestnanca mesačne. Priemer IV. a V. stupňa je zvolený preto, lebo v mechanizme valorizácie sa počíta v IV. stupni s 0,9 násobkom minimálnej mzdy a v V. stupni 1,1 násobkom minimálnej mzdy. Priemer medzi týmito stupňami teda korešponduje s 1,0 násobkom výšky minimálnej mzdy (čo indikuje približný pomer 1 zamestnanec na jedného prijímateľa služby). Pri ilustračnom počte 1000 zamestnancov pracujúcich vo vybraných zariadeniach sociálnych služieb organizácií združených v sieti Slovenskej katolíckej charity a v rámci Katolíckej cirkvi, mesačný výpadok 33 eur na jedného zamestnanca bude predstavovať celkovú sumu 396 000 eur ročne, o ktorých sa zväčší výpadok financovania v roku 2026 oproti súčasnému stavu. Dodatočná finančná záťaž spôsobená nedostatočnou valorizáciou nekopírujúcou vývoj minimálnej mzdy na rok 2026 môže byť pre niektoré zariadenia dokonca likvidačná a môže mať negatívny dopad na dostupnosť služieb pre občanov či ich kvalitu. Takéto zhoršovanie podmienok na udržateľnosť a dostupnosť sociálnych služieb nekorešponduje s programovým vyhlásením vlády, ktoré si dalo za cieľ kvalitné sociálne služby, ktoré musia byť dostupné všetkým odkázaným. Je preto kľúčové zabezpečiť dostatočné financovanie sociálnych služieb aj cez zmysluplnú valorizáciu príspevku, a to aj v období do skutočného termínu spustenia reformy financovania sociálnych služieb. | N | Spôsob určenia výšky finančného príspevku vychádza z ustálenej praxe doposiaľ uplatňovaného valorizačného mechanizmu a plne korešponduje so spôsobom, akým boli výšky finančných príspevkov určené aj v samotnom zákone, pričom tento spôsob je podrobne popísaný v sprievodnej dokumentácii predkladaného návrhu nariadenia. Valorizačný mechanizmus vychádza z účelu tohto finančného príspevku s prihliadnutím na vývoj minimálnej mzdy a jej výšku na rok 2025 a s prihliadnutím na vyváženú úroveň spolufinancovania jednotlivých foriem sociálnej služby (pobytovej formy sociálnej služby a ambulantnej formy sociálnej služby). Navrhuje sa výška finančného príspevku na mesiac na miesto v zariadení podľa navrhnutého valorizačného mechanizmu pri pobytových službách v zariadeniach podmienených odkázanosťou ako určeného násobku mesačnej minimálnej mzdy (816 eur v roku 2025) pri jednotlivých stupňoch odkázanosti, a to konkrétne 0,25 násobku minimálnej mzdy pri I. stupni odkázanosti, 0,5 násobku minimálnej mzdy pri II. stupni odkázanosti, 0,65 násobku minimálnej mzdy pri III. stupni odkázanosti, 0,9 násobku minimálnej mzdy pri IV. stupni odkázanosti a 1,1 násobku minimálnej mzdy pri V. stupni odkázanosti. Výška finančného príspevku pri poskytovaní ambulantnej sociálnej služby v zariadení podmienenom odkázanosťou/mesiac/miesto tvorí 66,67% (2/3) z výšky finančného príspevku pri poskytovaní pobytovej služby v tomto zariadení/mesiac/miesto. Takto diferencovane určené násobky zo sumy minimálnej mzdy pre jednotlivé stupne odkázanosti fyzickej osoby na pomoc inej fyzickej osoby vychádzajú z diferencovaného priemerného časového rozsahu odkázanosti pri sebaobslužných úkonoch, resp. potreby dohľadu pri týchto sebaobslužných úkonoch pri jednotlivých stupňoch odkázanosti fyzickej osoby na pomoc inej fyzickej osoby.Navrhuje sa aj valorizácia výšky finančného príspevku na poskytovanie sociálnej služby v zariadeniach krízovej intervencie a výška finančného príspevku na poskytovanie sociálnej služby v nocľahárni na mesiac a na miesto na rozpočtový rok a to konkrétne 0,5 násobku minimálnej mzdy v roku 2025. K spôsobu určenia finančného príspevku na poskytovanie sociálnej služby v zariadeniach podmienených odkázanosťou bola na MPSVR SR vytvorená pracovná skupina v rokoch 2016-17, ktorá vyjadrila súhlas so spôsobom každoročnej valorizácie finančného príspevku. |

Vznesené hromadné pripomienky

|  |  |  |  |  |
| --- | --- | --- | --- | --- |
| **Subjekt** | **Podporo-vatelia** | **Pripomienka** | **Vyh.** | **Spôsob vyhodnotenia** |
| K materiálu neboli pridané hromadné pripomienky. |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | **APZD** – Asociácia priemyselných zväzov a dopravy | 0 (0o, 0z) | 0 (0o, 0z) |  | X |
| 2. | **AZZZ SR** – Asociácia zamestnávatelských zväzov a združení Slovenskej republiky | 0 (0o, 0z) | 0 (0o, 0z) |  | X |
| 3. | **BBSK** – Banskobystrický samosprávny kraj | 0 (0o, 0z) | 0 (0o, 0z) |  | X |
| 4. | **BSK** – BRATISLAVSKÝ SAMOSPRÁVNY KRAJ | 0 (0o, 0z) | 0 (0o, 0z) |  | X |
| 5. | **GPSR** – Generálna prokuratúra Slovenskej republiky | 0 (0o, 0z) | 0 (0o, 0z) | X |  |
| 6. | **KBS** – Konferencia biskupov Slovenska | 1 (0o, 1z) | 0 (0o, 0z) |  |  |
| 7. | **KOZP** – Komisárka pre osoby so zdravotným postihnutím | 1 (1o, 0z) | 0 (0o, 0z) |  |  |
| 8. | **KOZSR** – Konfederácia odborových zväzov Slovenskej republiky | 0 (0o, 0z) | 0 (0o, 0z) |  | X |
| 9. | **KSK** – Košický samosprávny kraj | 0 (0o, 0z) | 0 (0o, 0z) |  | X |
| 10. | **Klub 500** – Klub 500 | 0 (0o, 0z) | 0 (0o, 0z) |  | X |
| 11. | **MDSR** – Ministerstvo dopravy Slovenskej republiky | 2 (2o, 0z) | 0 (0o, 0z) |  |  |
| 12. | **MFSR** – Ministerstvo financií Slovenskej republiky | 3 (1o, 2z) | 0 (0o, 0z) |  |  |
| 13. | **MHSR** – Ministerstvo hospodárstva Slovenskej republiky | 1 (1o, 0z) | 0 (0o, 0z) |  |  |
| 14. | **MINCRS** – Ministerstvo cestovného ruchu a športu Slovenskej republiky | 0 (0o, 0z) | 0 (0o, 0z) | X |  |
| 15. | **MIRRI SR** – Ministerstvo investícií, regionálneho rozvoja a informatizácie Slovenskej republiky | 0 (0o, 0z) | 0 (0o, 0z) | X |  |
| 16. | **MKSR** – Ministerstvo kultúry Slovenskej republiky | 0 (0o, 0z) | 0 (0o, 0z) | X |  |
| 17. | **MOSR** – Ministerstvo obrany Slovenskej republiky | 0 (0o, 0z) | 0 (0o, 0z) | X |  |
| 18. | **MPRVSR** – Ministerstvo pôdohospodárstva a rozvoja vidieka Slovenskej republiky | 0 (0o, 0z) | 0 (0o, 0z) | X |  |
| 19. | **MPSVRSR** – Ministerstvo práce, sociálnych vecí a rodiny Slovenskej republiky | 0 (0o, 0z) | 0 (0o, 0z) |  | X |
| 20. | **MSSR** – Ministerstvo spravodlivosti Slovenskej republiky | 0 (0o, 0z) | 0 (0o, 0z) |  | X |
| 21. | **MSSR - Sekcia legislatívy** – Ministerstvo spravodlivosti Slovenskej republiky - Sekcia legislatívy | 1 (1o, 0z) | 0 (0o, 0z) |  |  |
| 22. | **MVSR** – Ministerstvo vnútra Slovenskej republiky | 0 (0o, 0z) | 0 (0o, 0z) | X |  |
| 23. | **MZSR** – Ministerstvo zdravotníctva Slovenskej republiky | 0 (0o, 0z) | 0 (0o, 0z) | X |  |
| 24. | **MZVEZ SR** – Ministerstvo zahraničných vecí a európskych záležitostí Slovenskej republiky | 0 (0o, 0z) | 0 (0o, 0z) | X |  |
| 25. | **MŠVVaMSR** – Ministerstvo školstva,výskumu,vývoja a mládeže Slovenskej republiky | 0 (0o, 0z) | 0 (0o, 0z) | X |  |
| 26. | **MŽPSR** – Ministerstvo životného prostredia Slovenskej republiky | 0 (0o, 0z) | 0 (0o, 0z) | X |  |
| 27. | **NBS** – Národná banka Slovenska | 0 (0o, 0z) | 0 (0o, 0z) | X |  |
| 28. | **NBÚ** – Národný bezpečnostný úrad | 0 (0o, 0z) | 0 (0o, 0z) | X |  |
| 29. | **NKÚSR** – Najvyšší kontrolný úrad Slovenskej republiky | 0 (0o, 0z) | 0 (0o, 0z) |  | X |
| 30. | **NSK** – Nitriansky samosprávny kraj | 0 (0o, 0z) | 0 (0o, 0z) |  | X |
| 31. | **NSSR** – Najvyšší súd Slovenskej republiky | 0 (0o, 0z) | 0 (0o, 0z) |  | X |
| 32. | **OAPSVLÚVSR** – Odbor aproximácie práva sekcie vládnej legislatívy Úradu vlády SR | 1 (1o, 0z) | 0 (0o, 0z) |  |  |
| 33. | **PMÚSR** – Protimonopolný úrad Slovenskej republiky | 0 (0o, 0z) | 0 (0o, 0z) | X |  |
| 34. | **PSK** – Prešovský samosprávny kraj | 0 (0o, 0z) | 0 (0o, 0z) |  | X |
| 35. | **RÚZSR** – Republiková únia zamestnávateľov | 0 (0o, 0z) | 0 (0o, 0z) |  | X |
| 36. | **SK8** – Samosprávne kraje Slovenska | 0 (0o, 0z) | 0 (0o, 0z) |  | X |
| 37. | **SKCH** – Slovenská katolícka charita | 1 (1o, 0z) | 0 (0o, 0z) |  |  |
| 38. | **SPPK** – Slovenská poľnohospodárska a potravinárska komora | 0 (0o, 0z) | 0 (0o, 0z) |  | X |
| 39. | **SVSLPRK** – Splnomocnenec vlády Slovenskej republiky pre rómske komunity | 0 (0o, 0z) | 0 (0o, 0z) |  | X |
| 40. | **SŠHRSR** – Správa štátnych hmotných rezerv Slovenskej republiky | 0 (0o, 0z) | 0 (0o, 0z) |  | X |
| 41. | **TSK** – Trenčiansky samosprávny kraj | 0 (0o, 0z) | 0 (0o, 0z) |  | X |
| 42. | **TTSK** – Trnavský samosprávny kraj | 0 (0o, 0z) | 0 (0o, 0z) |  | X |
| 43. | **UOOU SR** – Úrad na ochranu osobných údajov Slovenskej republiky | 0 (0o, 0z) | 0 (0o, 0z) |  | X |
| 44. | **UPVSR POaZE** – Úrad podpredsedu vlády Slovenskej republiky pre Plán obnovy a znalostnú ekonomiku | 0 (0o, 0z) | 0 (0o, 0z) |  | X |
| 45. | **URSO** – Úrad pre reguláciu sieťových odvetví | 0 (0o, 0z) | 0 (0o, 0z) |  | X |
| 46. | **UpUPaVSR** – Úrad pre územné plánovanie a výstavbu Slovenskej republiky | 0 (0o, 0z) | 0 (0o, 0z) |  | X |
| 47. | **ZMOS** – Združenie miest a obcí Slovenska | 0 (0o, 0z) | 0 (0o, 0z) |  | X |
| 48. | **hlavné mesto** – Hlavné mesto Slovenskej republiky Bratislava | 0 (0o, 0z) | 0 (0o, 0z) |  | X |
| 49. | **ÚDZS** – Úrad pre dohľad nad zdravotnou starostlivosťou | 0 (0o, 0z) | 0 (0o, 0z) |  | X |
| 50. | **ÚGKKSR** – Úrad geodézie, kartografie a katastra Slovenskej republiky | 0 (0o, 0z) | 0 (0o, 0z) |  | X |
| 51. | **ÚJDSR** – Úrad jadrového dozoru Slovenskej republiky | 0 (0o, 0z) | 0 (0o, 0z) | X |  |
| 52. | **ÚMS** – Únia miest Slovenska | 0 (0o, 0z) | 0 (0o, 0z) |  | X |
| 53. | **ÚNMSSR** – Úrad pre normalizáciu, metrológiu a skúšobníctvo Slovenskej republiky | 0 (0o, 0z) | 0 (0o, 0z) | X |  |
| 54. | **ÚPVSR** – Úrad priemyselného vlastníctva Slovenskej republiky | 0 (0o, 0z) | 0 (0o, 0z) | X |  |
| 55. | **ÚVO** – Úrad pre verejné obstarávanie | 0 (0o, 0z) | 0 (0o, 0z) | X |  |
| 56. | **ÚVSR** – Úrad vlády Slovenskej republiky | 0 (0o, 0z) | 0 (0o, 0z) |  | X |
| 57. | **Ústavný súd SR** – Kancelária Ústavného súdu Slovenskej republiky | 0 (0o, 0z) | 0 (0o, 0z) |  | X |
| 58. | **ŠÚSR** – Štatistický úrad Slovenskej republiky | 0 (0o, 0z) | 0 (0o, 0z) | X |  |
| 59. | **ŽSK** – Žilinský samosprávny kraj | 0 (0o, 0z) | 0 (0o, 0z) |  | X |
|  | **Spolu** | **11 (8o, 3z)** | **0 (0o, 0z)** | **19** | **32** |